Torstaina lehdistössä ja kahvitaukokeskusteluissa pyöritellään viime vuoden tulo- ja verotietoja. Ne saattavat antaa pahimmillaan harhaisen kuvan yhteiskunnasta.

Tuomas Niskakangas­

Keskustelin keskiviikkona The New York Timesin toimittajan kanssa. Hän oli saapunut Suomeen ihmettelemään kansainvälisesti ainutlaatuista ilmiötä, joka tunnetaan veropäivänä – tai joskus kateuspäivänä.

Tänään torstaina verohallinto julkistaa vuotuiseen tapaansa edellisen vuoden tulo- ja verotiedot, joita käsitellään laajasti lehdistössä ja lounaskeskusteluissa. Media julkaisee pitkiä listoja ihmisistä, jotka saivat viime vuonna eniten palkka- ja pääomatuloja.